Diari Oficial de la Generalitat Valenciana


Sumari del DOGV 4238, del 29-04-2002 (2002/4367)

ACORD de 23 d'abril de 2002, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Rótova.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4238

Data del DOGV
:   29-04-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/4367


Data del document
:   23-04-2002

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Ròtova
    * administració local
    * expropiació

ACORD de 23 d'abril de 2002, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Rótova. [2002/X4367]
  
El Govern Valencià, en la reunió del dia 23 d'abril de 2002, adoptà l'acord següent:
  
L'Ajuntament de Rótova, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de canalització del riu Vernissa i la construcció d'un pont sobre el riu.
  
Aquesta declaració d'ocupació urgent es justifica per les raons següents: l'obra de canalització del riu Vernissa i la construcció d'un pont sobre el riu ha de realitzar-se amb celeritat atés que aquesta obra facilitarà la via de comunicació entre la població de Rótova i la zona adjunta (zona del poliesportiu municipal), que en l'actualitat presenta seriosos perills per als usuaris i propietaris dels terrenys adjacents, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals no presentaren al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Rótova per a l'execució del projecte de canalització del riu Vernissa i la construcció d'un pont sobre el riu.
  
Relació de béns afectats
  
Nom del propietari: senyor Francisco Polop Bolufer.
  
Descripció de l'immoble: rústica, propietat sítia en terme municipal de Rótova, polígon 1, parcel·la 107, superfície total de 3 Ha. 75 a. 94 Ca, segons dades del cadastre municipal. Es pretén ocupar 1.962 m2 segons l'annex i actualització del projecte de construcció de l'obra denominada canalització del riu Vernissa i construcció d'un pont sobre el riu de Rótova, redactat pel tècnic municipal senyor Gaspar Pérez Fuster.
  
Aquesta parcel·la limita: al nord, amb la parcel·la 107, la resta de la propietat és del senyor Francisco Polop Bolufer; al sud, amb el camí i amb la parcel·la 110, la qual és el poliesportiu municipal i el propietari de la qual és l'Ajuntament de Rótova; a l'est, amb el riu Vernissa i la parcel·la 109 el propietari de la qual són els hereus del senyor Ángel Faus Miñana; i a l'oest, amb la parcel·la 115, propietat de la Sra. Josefa Faus Peiró, i la parcel·la 120, propietat de la senyora Mª Carmen Muñoz Moltó.
  
Estat jurídic: propietat del senyor Francisco Polop Bolufer, segons dades del cadastre municipal.
  
Valoració: la quantitat de vint-i-un mil sis-cents trenta-nou euros i setanta-un cèntims (21.639,71 euros).
  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la Corporació Local expropiant les al·legacions als sols efectes d'esmenar possibles errors que s'hagen produït en relacionar els béns afectats per l'ocupació urgent.
  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar els següents recursos:
  
a) Recurs potestatiu de reposició davant el Govern Valencià, en el termini d'un mes comptat a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercir qualsevol altra via que estimen oportuna.
  
València, 23 d'abril de 2002
  
El conseller secretari del Govern Valencià,
  
JOSÉ JOAQUÍN RIPOLL SERRANO